Om du skal vælge en trampolin med ben eller en, der er nedgravet er en smagssag. Trampolinen med ben er hurtigere at sætte op og kan nemt fjernes fra haven igen, når dette ønskes. En nedgravet trampolin tager længere tid at sætte op, da der skal graves et hul i græsplænen til den. Og ønskes trampolinen fjernet igen, skal hullet fyldes op igen, og der skal nyt græs på. Til gengæld har de nedgravede trampoliner den fordel, at de ikke fylder i billedet i haven, og derudover er de lette at tilgå uden behov for stige og sikkerhedsnet.